
CSORBA PIROSKA 


Minden kisded nagy ígére 


Mesélj rólam 


Mesélj anya, 

milyen voltam, 

amikor még kicsi voltam? 
Az öledbe hogyan bújtam 

és tehozzád hogyan szóltam, 
amikor nem volt beszédem? 
Honnan tudtad mit kívánok? 
Megmutattam a kezemmel? 


Mesélj rólam! 

Hogy szerettél? 

Engem is karodba vettél, 
meleg tejeddel etettél, 
akárcsak a testvéremet? 
Gyönyörködtél akkor bennem? 
Úgy neveztél: KICSI LELKEM? 


És amikor még nem voltam, 

a hasadban rugdalóztam, 
tudtad-e, hogy milyen leszek, 
milyen szépen énekelek? 
Sejtetted, hogy kislány leszek? 


Mesélj anya, mesélj rólam! 
Mesélj rólam! 

Milyen lettem, 

amikor már megszülettem? 

Sokat sírtam 

vagy nevettem? 

Tényleg nem volt egy fogam sem? 


Ha én nem én lettem volna, 
akkor is szerettél volna? 


A fényképtörténet 
szereplői: 
Zsuzsa édesanya 
Zsuzska nagytestvér 

Tamás kisded 


Mialatt Katkó Tamás 
fényképezett, 
János édesapa 
és Dóri, 

a középső testvér, 
a lámpákat tartotta. 


Fotó: KATKÓ TAMÁS 3 


A karácsonyi asztalt Homoki-Nagy Katalin és dr. Farkas István terítette meg és fényképezte le. 


Te is széppé teheted az ünnepi asztalt, ha papírból hópelyhet vágsz ki, színes bogyókat gyűjtesz, vagy v áró sz. 


A búzát Luca napján (december 13-án) szokás elültetni, minden nap locsolni kell. akkor lesz ilven selvmes karácseonvra 

HORGAS BÉLA 


Zsumbizsum varázsló sok-sok 
éve járja már a világot. Szakállában 
évről évre több a fehér szál, de azért 
még nem mondható öregnek. Száz- 
ötven éves lehet, ha sokat mondok, 
száznegyvenkilenc, ha keveset. De 
nem is az évek száma fontos, hanem 
a zsebeké, mert Zsumbizsumnak 
sok, számtalan sok zsebe van. 
A nadrágján, az ingén hordja a ki- 
sebb zsebeket, köpenyén a nagyob- 
bakat, az emeletes és a rejtett zse- 
beket, a zsebek belső falába dugott 
oldalsó és hátsó-alsó zsebeket. Va- 
lóságos zsebrengeteg! Homályos 
zseb-zsákok és szűk zseb-átjárók, 
zseb-terek nyílnak egymásba Zsum- 
bizsum összevissza foltozott, bő kö- 
penyegében. 

Zsumbizsum, a zsebes varázsló 
egész esztendőben úton van. Hajtja 
őt a kíváncsiság. 

Karácsonyra mindig hazatér. 
Ilyenkor már tele van a rengeteg 
zsebe azzal a sok mindenfélével, 
ami világszerte belekerül. Némely- 
kor nem is akarja, és a zsebek mégis 
telnek: ott zsibong, lapul, feszül, he- 
ver, vár szinte az egész világ. Kará- 
csonykor aztán kirakosgatja zsebeit, 
valamelyest rendet csinál, hogy az 
új esztendőben érkező tapasztala- 
toknak legyen helyük. A rendcsiná- 
lásban legfőbb segítője Mex kandúr, 
a varázsló öreg barátja. 

Mex kandúr sok mindenben ép- 


pen az ellenkezője Zsumbizsum va- 
rázslónak — legalábbis kívülről néz- 
vést: nincs zsebe! Mondhatnánk: 
egy szál ruhában járja a világot... 
Mondhatnánk, de nem lenne egé- 
szen helyes, mert Mex ruhája sok 
szál szőrből való, méghozzá eléggé 
gubancos, csapzott szőrből. Ő is 


úton van egész évben s karácsony- 
kor tér haza, ő a varázsló lakótársa. 

Mex kandúr és Zsumbizsum va- 
rázsló minden karácsonykor meg- 
ajándékozzák egymást, méghozzá 
egy mesével: a legkülönösebb me- 
sével: a legkülönösebb történettel, 
ami abban az évben megesett velük. 

Ezen a karácsonyon Mex kezdte a 
mesét. 


— Olyan mesét kapsz idén tőlem, 
hogy elámulsz! 

— Ezt meg hogyan értsem, Mex, 
vén csavargó? Miféle ravaszságot 
sütöttél ki a tetők világában, ahova 
én még egyszer sem merészked- 
tem, no, hadd halljam! 

— Nem is ajánlanám a tetőket, 
Zsumbizsum, mert lepottyannál és 
nyakad szegnéd!,.. De hadd kezd- 
jem a mesét... Idén, miután bejár- 
tam kedvenc helyeimet és találkoz- 
tam híres barátaimmal, többek kö- 
zött Makár Vikivel a londoni tűzfalak 
között és Behemóttal a moszkvai ku- 
polákon, elkerültem egy királyhoz, 
ahol évek óta különös vetélkedés fo- 
lyik a legnagyobb hősök között — 
hiába! 

— De Mex! — kiáltott Zsumbi- 
zsum. — Milyen furcsa, hogy az idén 
én is egy királynál jártam, ahol ha- 
sonlóképpen vetélkedtek a hősök! 

— Úgy? — kérdezte Mex. — És 
aztán milyen volt az a király? 

— Zöld! — felelte Zsumbizsum. 
— A szakálla zöld kender, a szeme 
zöld dió, a keze zöld fűzág... 

— No, az én királyom meg kék... 
A szakálla kék kukoricahaj, a szeme 
kék kavics, és a keze... Nos, keze 
nincs, mert szárnya van, és az is 
kék. 

— Látni való, Mex, hogy két kü- 
lönböző királynál jártunk. 

— Eszembe se jutott, hogy egynél 

jártunk. Ugyanis a mese a továbbiak- 
ban úgy szól, hogy a hősök egy kulcs 
körül viaskodnak. Azt kell kitalálniok 
vagy előteremteniök, amit az ősrégi 
kulcs nyit, de senkinek se sikerül. 
A király bosszús, el akarja dobni a 
kulcsot, én meg elkérem tőle és el- 
hozom neked karácsonyi ajándékul, 
Zsumbizsum. Tessék! 

Mikor a kandúr letette a kulcsot, a 
varázsló ezt mondta: 

— Ez lehetetlen... és... hihetet- 
len... 

— Nem tetszik a mesém? — kér- 
dezte Mex sértetten. 

— Barátom, ez csodálatos — 
mondta Zsumbizsum. — Mert az én 
mesémben az én királyom hősei 
meg egy ősrégi szekrényke körül 
ügyeskedtek. Kulcsot kerestek hoz- 
zá, de hiába. Mikor a király dühösen 
eldobta a szekrénykét, éppen az én 
zsebembe esett, és elhoztam neked 
ajándékba, tessék! 

Ámult és bámult a két barát a 
szekrénykére és a kulcsra, aztán 
Zsumbizsum ezt suttogta: 

— Látod, Mex, mit tesz a barátság 
és a karácsony? 

— Látom, Zsumbizsum... 
egy történetben jártunk... 

— Bizony — bólogatott Zsumbi- 
zsum. — Aztán tudod-e, hogy mi kö- 
vetkezik ebből? 

— Sejtem — rebegte Mex. — A te 
kulcsod nyitja az én szekrénykémet. 


Mégis 


— Fordítva — mondta Zsumbi- 
zsum. — Az én szekrénykémet nyit- 
ja a te kulcsod. 

— Most megoldódik a nagy titok. 

— Akkor én ki is nyitom... — 
emelte fel a kulcsot a varázsló. 

— Nyissad, ó, nyissad, barátom 
— szólt ünnepélyesen a kandúr. 


— Megérdemeljük, azt hiszem. 

És ekkor Zsumbizsum elfordította 
a kulcsot és a zár azt mondta, csett, 
és akkor Mex is fordított rajta egyet, 
és a zár azt mondta, klatty. De nem 
nyílt. Próbálták így és úgy, majd úgy 
és így, de a zár sehogy sem enge- 
dett. A kulcs nem nyitotta a szek- 
rénykét. 

A két barát hümmögve nézett egy- 


másra. Miféle mese ez? Miféle játék 
az ilyen? 

— Úgy látszik, Mex — mondta 
Zsumbizsum —, még nem érdemel- 
tük meg. 

— Még nem — biccentett Mex. 
—- De jövőre talán, talán... 

— Tovább kell járni a világot — 
dünnyögte Zsumbizsum. 

— Még szerencse — tette hozzá 
Mex. 

— Mi lenne velünk, ha kinyílt vol- 
na... 

— Így legalább semmi sem válto- 
Zöttes 

Zsumbizsum erre felhúzta az or- 
rát. 

— De. Ilyen szép karácsonyi aján- 
dékom még soha sem volt. 

— Nekem se — hagyta helyben 
Mex. 

A két barát egymás szemébe né- 
zett és hallgattak szépen. Egészen 
csöndesen hallgattak, olyan csönde- 
sen, hogy egyetlen szót sem szóltak, 
csak a lélegzetvételük hallatszott. 


KÁNTOR ZSUZSA 


£5 Hok VAN HAMÁL 


— Hát ez így — mondta Füfü —, sehogy se lesz 
jó. Mióta iskolás, korán megy, későn jön, és akkor 
is csak ül az asztalnál. Tanul. 

A Kislányról beszéltek, persze. 

— Olvas, meg ír — mondta Hamil. 

— Karácsonyig mindent tudni fog — dünnyög- 
te Abu —, mi meg semmit. Akkor aztán majd 
szóba se áll velünk. Öregek vagyunk. Buták. 

A lógófülű megmérgelődött: 

— Százszor megbeszéltük, hogy kell viselked- 
ni. Mindenről hallottunk, mindent tudunk! Nahát 
— ehhez tartsd magad, Abu. És semmi csodálko- 
zás: Jé..., és: Nahát! . .. Megértetted végre ? Ha- 
nem azért — vakkantotta — tanulhatnánk mi is 
valamit. Tanuljunk, mondjuk — idegen nyelveket. 

A kis sárga mackó a piros pántlikával a nyaká- 
ban felbrummogott: 

— Nagyon jó! Miből áll az? Semmiből se áll. 
Olyan szókat kell mondani, hogy senki se értse 
meg. Az a fontos. Hogy gyorsan peregjen a szó 
és semmi értelme se legyen. Ez a szabály. 

— Ugy-úgy — örvendezett Füfü — társalog- 
junk; idegen nyelven. Az finom. Előkelő. Majd 
bámul, aki hallja. Honnan jönnek ezek? 

Jól van, megpróbálták. 

Ment a társalgás a szoba sarkában, a szekrény 
mögött. Csobogott, mint a patak: 

— ldemáré, Odamáré, Bugramáré! 

— Csillicsalla, csallacsilli, Toccs! 

— Ojalé, Olajó, Ajolé! 

Hamil után Füfü, őutána Abu, aztán megint 
mackócska jön — alig bírták kivárni a sorukat. 
Hamil-mackó kiváltképp türelmetlenül ugrándo- 

zott, és addig-addig, amíg lepottyant a sámliról. 
Beszorult a szekrény meg a fal közé. Na amíg 
onnan kikecmereg! ... Jól odaszorult. 

— Segítsünk? — szólongatták. 

Szikrázott a szeme, úgy beverte a fejét. De 
csak morgott: 

— Kiveckelődök innen magam is. 

Csakhogy közben egészen bealkonyult. 

Odajön a Kislány hozzájuk —, mert ő minden 
este odajön és beszélgetnek egy kicsit —, látja, 
ketten vannak csak. 

— És hol van Hamil? — kérdezi, mire Füfü 
nagy mesébe kezd, hogy így meg úgy, épp ide- 
gen nyelven beszéltek, mikor hirtelen sistergés- 
villanás, de olyan! — be kellett hunyni a szemü- 
ket. És mire kinyitják — eltűnt Hamil-mackó. 

Kis korall-lánc a nyakában, szájába kapja a 
Kislány —, ő mindig, ha csodálkozik: 

— Úúúúgy — azt mondja — idegen nyelven? 
És ki érti azt? 

Mondják mind a ketten, hogy senki. Azt senki 
a földön. 

Oldalt hajtja a Kislány a fejét, úgy néz rájuk: 

— Ha senki a földön, akkor egy másik bolygón 
értik csak meg, igaz? 

Felnyiffan erre Füfü, hogy így van, pontosan. 
Egy távoli bolygón beszélik ezt a nyelvet. Ők meg 
most tanulják. Már elég jól megy. De lehet, hogy 
valamit elvétett Hamill. Talán azt mondta véletle- 
nül: gyertek értem! — ottan meg vették az üzene- 
tet. Itt termett érte valaki és elvitte. 

— Na persze-persze — mondja a Kislány —, 
ez csak így lehetett. Sugárpályán ideszikrázott 


érte a bolygóközvetítő, hogy felvegyék a kapcso- 
latot. 

— Pontosan így! — lelkendezik Füfü —, mi is 
így gondoljuk. 

— Az ám! — szipog Abu —, így valahogy. 

— Borzasztó! Most aztán hova leszünk nélkü- 
le? Volt-nincs Hamil. — De mintha pillantása a 
szekrény sarkát érné. Mintha látná a Kislány, 
hogy kuksol ott valaki. De hamar elkapja onnan 
a tekintetét. Már csak Füfüre néz: 


— Nem tudnád visszahívni? Azon a bolygó- 
nyelven, amit tanultatok. Te olyan okos vagy, 
Füfü! 

Jólesik ez Füfünek nagyon: ,te olyan okos 
vagy!" 


Már miért ne tudnám, tüsténkedik, azonnal lea- 
dom az üzenetet. Ha ő azt mondta: gyertek ér- 
tem! — én majd fordítva mondom azt, amit ő, és 
akkor abban benne lesz: hozzátok vissza Hamilt! 
— Hanem akkor mindnyájan hunyjuk le a sze- 
münket, mert sistergő sistergés lesz, és vakító 
villanás! 

Jól van, így lesz — megígérik. Füfü pedig elki- 
áltja magát: 

— Bugramáré, Odamáré, lidemáré! 

Ígérték, hogy behunyják a szemüket, de egy 
icipicit kukucskálnak azért, és Abunak úgy tűnik, 
hogy a Kislány lenyúl a szekrény sarkába szorult 
Hamilért, Füfü pedig pofácskája elé csapkodja 
egyik mancsát, és úgy tesz, mint egy motor: 

— BRRRR..., SRRRR... 

Volt villanás is biztosan, káprázatos. És mire 
kilobbant —, előttük áll a kis sárga mackó, Hamil. 
Kópésan csillog a szeme, épphogy a nyakkendő- 
je áll csáléra egy kicsit. De azt a Kislány megiga- 
zítja neki mindjárt: 

— Csakhogy visszaértél! Milyen az az idegen 
bolygó, ahol voltál, Hamil? 

Ő meg széttárja a karját: 

— Hát — nagyjából, akár a miénk. Készülnek 
a karácsonyra. Csupa csillagszóró az egész. 
Szikrázott a szemem is belé. 


MOSONYI ALIZ 


A rongyoszsák 


Volt egyszer egy nagy zsák. 

Nézi a király, nézi a királyné. Huuú, 
micsoda nagy zsák! Fogjuk meg! 
Hol az arany, hol az ezüst? Nézik, 
nézik, nincs ebben a zsákban sem- 
mi. Csak egy kis rongy, csak egy kis 
gyöngy, csak egy kis gomb. Csupa 
kacat, csupa vacak, nem kell. Dobjuk 
ki. 

Nézi a szakács, nézi a szakácsné. 
Huuú, micsoda nagy zsák! Fogjuk 
meg! Hol a sonka, hol a kolbász? 
Nézik, nézik, nincs ebben a zsákban 
semmi. Csak egy kis rongy, csak egy 
kis gyöngy, csak egy kis gomb, csak 
egy kis csipke, csak egy kis cérna. 
Csupa kacat, csupa vacak, nem kell. 
Dobjuk ki! 

Nézi a tudós, nézi a tudósné. Huuú, 
micsoda nagy zsák! Fogjuk meg! Hol 
a sok könyv, a térképek, a számoló- 
gépek? Nézik, nézik, nincs ebben a 
zsákban semmi. Csak egy kis rongy, 
csak egy kis gyöngy, csak egy kis 
csipke, csak egy kis cérna, csak fél- 
pár kesztyű, csak egy félpár zokni. 
Csupa kacat, csupa vacak, nem kell. 
Dobjuk ki! 

Nézi a zenész, nézi a zenészné. 
Huuú, micsoda nagy zsák. Fogjuk 
meg! Hol a trombita, a hegedű, a 
fuvola, a zongora ? Nézik, nézik, nincs 
ebben a zsákban semmi. Csak egy 
kis rongy, csak egy kis gyöngy, csak 
egy kis gomb, csak egy kis csipke, 
csak egy kis cérna, csak egy félpár 
kesztyű, csak egy félpár zokni, csak 
egy kis tüll, csak egy kis toll. Csupa 
kacat, csupa vacak, nem kell. Dobjuk 
ki! 

Nézi a tolvaj, nézi a tolvajné. Huuú, 
micsoda nagy zsák! Fogjuk meg! 
Hol az arany, hol az ezüst, hol a 
sonka, hol a kolbász, hol a számoló- 
gép, a trombita, a zongora? Nézik, 
nézik, nincs ebben a zsákban sem- 
mi. Csak egy kis rongy, csak egy kis 
gyöngy, csak egy kis gomb, csak egy 
kis csipke, csak egy kis cérna, csak 
egy félpár kesztyű, csak egy félpár 
zokni, csak egy kis tüll, csak egy kis 
toll, csak fonál, csak fakanál. Csupa 
kacat, csupa vacak, nem kell. Dobjuk 
ki! 

Nézi, nézi egy gyerek. Huuú, micso- 
da nagy zsák! Megfogom. Mi van 
benne? Van benne rongy, van benne 
gyöngy, van benne gomb! Egy kis 
csipke, egy kis cérna, félpár kesztyű, 


félpár zokni, egy kis tüll, egy kis toll! 
És fonál! És fakanál! Csupa rongy, 
csupa gyöngy, csupa csipke, csupa 
cérna, félpár kesztyű, félpár zokni és 
fonál és fakanál! Huuú, micsoda jó 
zsák! Veszek belőle egy kis rongyot, 
egy kis gyöngyöt, egy kis gombot, 
csipkét, cérnát, félpár zoknit, tüllö- 
ket és tollakat, és fonalat és fakana- 
lat és IDJENÉZZ! 


Csak nézett a király meg a királyné, 
a szakács meg a szakácsné, a tudós 
meg a tudósné, a zenész meg a Ze- 
nészné, a tolvaj meg a tolvajné! 
Csak nézett, nézett! Hogy mi lett a 
kacatból, a vacakból! Nézhetnek 
most már! 

KISDED SZÜLETETT 


(betlehemes játék óvodásoknak) 


Csorba Piroska itt közölt betlehemes játéka a Dörmögő 
Dömötör pályázatának győztes munkája. 


Ezúton mondunk köszönetet a pályázat bírálóbizottsá- 
gának elmélyült és előrevivő munkájáért. 


A bizottság tagjai: b 
T. Aszódi Éva szerkesztő 
Tészabó Júlia 
Dr. Vekerdy Tamás pszichológus 
Levente Péter színész — rendező 
Gaál Éva grafikus 
Trencsényi László pedagógus 
Györkőné Farkas Veronika óvónő 
Horváth Tiborné Tóth Anna óvónő 
Kertessyné Raffai Mária óvónő 
Simon Csabáné óvónő 
Vasánszki Józsefné óvónő 


Fotó: HARIS LÁSZLÓ 


SZEREPLŐK: Mesélő (Narrátor) 


Angyal 

Gáspár 

Menyhért a három 
Boldizsár napkeleti 
Pásztorok bölcs király 
Mária 


A játékban négy pásztor szerepel, de számukat tetszés 
és lehetőség szerint lehet akár csökkenteni, akár — a 
szövegüket több részletre bontva — növelni. 
Amennyiben a szereplők papírfigurák — a Dörmögő 
mellékletéből — akkor legyen közöttük még egy csillag 
is, ha élő szereplőkkel játsszák, akkor a csillagot az 
Angyal viszi a kezében — a három király előtt stb. 
Ha gyermekek játszanak, akkor — tetszés szerint — 
lehet a Betlehem papírból készült, amit a megfelelő 
résznél az Angyal tesz le a színre. De szebbnek és 
hatásosabbnak tartom, ha , igazi" játékbaba fekszik a 
jelképes jászolban, s Máriát is, az állatokat is gyerekek 
játsszák. Annál is inkább, mert így közülük többet be 
lehet vonni a játékba. Fontosnak tartom, hogy a játék 
előtt a szülő, az óvónő sokat beszélgessen a gyerekek- 
kel a karácsonyról, arról hogy milyen öröm az, ha egy 
családban kisgyermek születik. Beszélgessenek arról 
— játsszák is el — milyen ünnep a születés egy család- 
ban, hogy aki most születik, abból még minden lehet. 
Innen kiindulva vezesse át Jézus születéséhez, a ke- 
resztény mitológiához — a maguk szintjén — a gyere- 
keket. Csorba Piroska 


KISDED SZÜLETETT 


Szín: , Sötét" rét, ahol négy pásztor megkeresem Betlehemet, 
tanyázik. Egyikük botjára tá- Betlehemben a kisdedet. 
maszkodva őrzi a nyájat, a má- Harmadik pásztor: Várj meg, én is veled megyek! 
sik ásít, a harmadik lepihent Negyedik pásztor: Engem itt ne hagyjatok, 
stb. A fény majd akkor jelenik én is kíváncsi vagyok! 
meg, amikor — a csillagot kezé- Első pásztor: Üres kézzel nem mehetünk, 
ben tartva — ,beröpül" az An- illik — ajándékot vigyünk. 
gyal. Megjelenésekor halk ka- Mesélő: A pásztorok elsiettek, 
rácsonyi zene szól(hat). A sze- megkeresni a kisdedet. 
replők további mozgását nem Eközben napkelet felől 
jelzem külön (a pásztorok meg- három király — Gáspár elöl, 
riadása stb), hiszen a szöveg- aztán Menyhért s Boldizsár 
ből jól kikövetkeztethető. ajándékkal indul már. 

Mesélő: Régen történt, nagyon régen, Gáspár, Menyhért, Boldizsár: 
távol tőlünk, más vidéken Gáspár, Menyhért, Boldizsár 
— néhány pásztor nyájat őrzött valamilyen jelre vár. 
kinn, a sötét éji réten, Gáspár: Merre menjünk, hol keressük, 
mikor egyszer nagy fényesség a helyet el ne tévesszük, 
ragyogta be azt az estét, megtaláljuk, megcsodáljuk, 
s Angyal szállt alá a rétre. térdre borulva imádjuk. 
Nézték a pásztorok félve, (Megjelenik az angyal, kezében magasra emelve a 
megrettenve, megigézve. csillagot) 

És az Angyal akkor így szólt: Menyhért: Csillag ragyog égi réten, 

Angyal: Ne féljetek, emberek! az legyen az én vezérem. 
Nagy örömöt hirdetek, Hol a csillag majd megáll, 
mert kisgyermek született szívem nyugalmat talál. 
Betlehemben! Gáspár, Menyhért, Boldizsár: 

Ő az, akit vártatok, Hol a csillag majd megáll, 
kit mindenki áhított. szívünk nyugalmat talál. 
Békét oszt közöttetek (A szín most vált át Betlehemre.) 

s a Világ királya lesz: Mesélő: Betlehemi istállóban 

Jézus a neve. szalmán fekszik ágy helyett 

Első pásztor: Álmodom-e, vagy valóság? s szendereg egy kisgyerek. 
Éjszaka van világosság? Pólyájával betakarja, 

Második pásztor: — Angyal hozott üzenetet, énekével elringatja 
én bizony fölkerekedek, édesanyja: Mária. 

A gyurmatfigurákat HORVÁTH KRISZTINA készítette. 


Fotó: HARIS LÁSZLÓ 

Mária: 


Mesélő: 


Gáspár: 


Menyhért: 


Szememen a könny a fátyol, 
kicsi fiam biztos fázol, 
nincsen bölcsőd, csak egy jászol, 
szememen a könny a fátyol. 
És a jámbor állatok 

szépen körbeállnak ott. 
Szelídszemű tehenek 
lehelnek rá meleget, 

néma juhok nézegetik, 
párájukkal melengetik. 

Ám hirtelen kopogtatnak; 

a királyok már itt vannak. 
Messze napkeletről jöttünk, 
fényes csillagot követtünk. 
Fényes csillag azt mutatta, 
megszülettél Kisjézuska! 


Gáspár, Menyhért, Boldizsár: 


Boldizsár: 


Mesélő: 


Gáspár, Menyhért, Boldizsár, 
látod ím, előtted áll. 

Fejet hajtunk, letérdelünk, 
kicsi Jézus, ünnepelünk. 
Fogadd el az ajándékunk, 
benne van a jószándékunk, 
hoztunk aranyat, tömjént, mirhát, 
kérve kérünk, hogy ne sírj hát! 
Kicsi szemét föl is nyitja, 
mosolyog már a Jézuska. 
Most valaki halkan kopog, 
megérkeztek a pásztorok. 


Első pásztor: 


Második pásztor: 


Harmadik pásztor: 


Adjon isten szép jó estét! 
Köszöntjük a kisdedecskét! 
Épp vigyáztunk a nyájunkra, 
Angyal jelent meg számunkra, 
azt mondta: világra jöttél, 

hogy minden embert szeressél. 
Mi már oly régóta várunk, 
beleőszült a szakállunk. 


Első és negyedik pásztor: 


Második pásztor: 


Harmadik pásztor: 


Első pásztor: 


Második pásztor: 


Mesélő: 


Úgy örülünk, úgy örülünk, 
mindjárást táncra perdülünk. 
Pszt! Most ne bolondozzatok, 
hátha éppen aludni fog... 
Jaj, én úgy örülök neked, 
két szememből a víz pereg. 
Ha egy kisded megszületik, 
öregember már könnyezik, 
sír a szeme, úgy örül, 

hogy már nem lesz egyedül. 
Annyit mondok én tinéktek, 
minden kisded nagy ígéret. 
Fejünket mi is meghajtjuk 

s ajándékunkat átadjuk: 
hoztunk sajtot, vajat, tejet 

s örömünket hoztuk neked. 
A jászolt mind körbeveszik 
Kisjézuskát ünnepelik. 
Csillag ragyog égi réten, 

s a jászolban fekszik szépen 
rongypólyába betakarva 

az újszülött Kisjézuska. 
Édesanyja elringatja, 
énekével altatgatja. 

Fejet hajtanak a bölcsek 

és elmennek, ahogy jöttek. 
Elbúcsúznak a pásztorok, 
elpihennek az állatok. 

Üres szalmán a jászolba" 
rongypólyával betakarva 
álmodik a Kisjézuska. 

Amíg a védőoltást meg nem kapja, Rókásárki Cézárt nem szabad letenni az utcára, fűre, 
nehogy fertőző betegséget kapjon. Ölben visszük mindenhová. 

A KÖREN BETUS Ms ELIAS SZÁN aa, GEO 4 
A villamoson Rikkinek is lyukasztunk jegyet. IGAZI kiskutya ? — kérdezi egy kislány. Szabad eg 
kicsit megsimogatni ? — kérdezi a barátnője. Körénk gyűlnek a gyerekek. Eszter büszkén fogadja 
a látogatókat, még azt sem bánja, hogy RIKKANCS megtámadja blúzán a piros nyuszigombokat. 


Amíg a DOKTOR bácsi — 
egy megrémült cicát 1. ah 
kezel a másik szobá- ! zi 
ban, nézegetjük a ren- s 
delőben a képeket: 

AZ E y ezét getll ik j Í 
bocikat j J 


milyen jó, hogy éppenséggel 

nem egy LOVAT tartok! 
Hogyan utaztunk volna a vil 
lamoson az orvosi rendelőig ? 


Í Nyájasan RIKKIRE tekintek: 
j nem is olyan nagy gond 
ez a pici kölyök! / 


Rókásárki Cézár IGAZI HŐS! 
Meg sem nyikkant, mialatt a védőoltást 
beadták. Saját kis könyvecskét kap, 

ahova a DOKTOR bácsi pls az oltásokat ; 
és betegségeket. 


Most még további 5-6 napot várnunk kell, 
amíg az injekció hat 
és RIKKIT letehetjük a földre. 

Írta és rajzolta: GAÁL ÉVA 

Ha azt mondom, kocsi, mire gondolsz? 
Volvóra? Opelre? Ladára vagy Trabantra? 

A dédszüleidnek biztos a lovaskocsi jutott volna 
eszükbe! 

A gépkocsi viszonylag új találmány, de az 
emberek már régóta közlekednek. A kerék 
feltalálása után gyorsan rájöttek, hogy még 

a gördülő szekeret is nehéz húzni, ha jól meg 
van pakolva. A legjobb segítségnek a már 
háziasított, békés állatok bizonyultak. Az már az 
éghajlattól is függött, hogy melyek voltak ezek 
az állatok. 

Európában szekérhúzásra főleg ökröket 


Fotó: KUNKOVÁCS LÁSZLÓ 

DOMOTOR 


használtak és használnak gyakran még ma is, 
nagyvárosokban pedig még mindig láthatsz 
hintók elé fogott lovakat. A csacsi húzta kordé 
is mindennapos látvány volt, de a bárányfogat 
csak ünnepi alkalomra, a gyerekek 
szórakoztatására állt elő. Más vidéken, például 
a hideg Eszakon nem éltek volna meg ezek az 
állatok. Az eszkimók pompás kutyákat fogtak 
szánjaik elé, s a Télapó mesebeli csilingelő 
szánját rénszarvasok húzzák. 


B. K. 


Októberi rejtvényeink helyes megfejtései: 


Csonka papagájok 

Kie zítések: karmok, szárnyak; balról, jobbról, 
farktollak 
Földalatti tablrintus 

A vakondok csigát, gilisztát, tücsköt vitt a kicsi- 
nyeine 

yitva van a kertkapu 

7 úk, a Ilbu és a kakus szökött ki 
várium 
A 2. sz, kép egy másik akvárium halairól készült 


A szerencsés megfejtők között Bilek-Bakcsi-Bada- 
csonyl: 


Utazás Sakkországba c, könyvét sorsolják ki, 
A sorozat további kötetei 1989-ben jelenik meg. 
Az olvasni még nem tudó gyerekek Is bepillanthat- 
nuk a sakkozás rejtelmeibe, megszerethetik és meg- 
tanulhatják ezt az izgalmas játékot, 


BEL SALA 

BEDI BALÁZS, Círák 
HAJBA VERONIKA, Törtel 
HIRT GÁBOR, Pak. 


aks 
"KU R JUDIT, Bátonyterenye 
PÁLI ANDREA, Buda gt 

I ellye 
skeet GÉZA, Szágbalambattk 
KAL FANNI, Budapest 
SZUKICS SÁNDOR, Somogysárd 
SALGA ZSOLT, Jászdiós 
ANTAL CSABA, Százhalombatta 

A , Budapest 

EMESE, Budapes 
MOLNÁR ANDRÁS, Köszeg 
KOCZOL KATALIN, yik 
s BERNADETT, B; MERLE NYA 
MEDVÉS NORBERT, Nyírábrány 
TÓTH ILDIKÓ, Orosháza 
MIHÁLY GÉZA, Pécs 
KOLOZSI NORBERT, Miskolc 


PÁVICS JUDIT, Barcs 
KORDAI ZSUZSANNA, Budupest 
PÁL BEÁTA, Bonyhád 

Gagarin Ált, Isk, 1. ba, Salgótarján 


Helyreigazítás: 


Októberi számunkból lemaradt néhány szerző és 
ulkotó neve: A mellélet szakanyagát és fotóit Dr. 
Korsós Zoltántól kaptuk, Az Igaz történet Piciállat- 
ról c, Írás Marék Veronlkától származik. 
A címlapfotót EVEZ Katülin készítette, a 
rafika Nagy Krisztinn mu: A 
arlóczi Marianne és unokája portréját Kaunitz 
Tamás fényképezte, 

Karácsonyi 


mézeskalács 


Fotó: KAUNITZ TAMÁS 


Andi és Bori karácsonyra mé- 
zeskalács díszeket készítettek : 

75 dkg lisztet összekevertek 30 
dkg cukorral, 15 dkg margarinnal, 
csipetnyi sóval,  citromhéjjal, 
szegfűszeggel, fahéjjal. A liszt 
porzott, az őrölt fahéjtól prüszköl- 
tek. Mindezt összegyúrták 4 evő- 
kanál langyos mézzel, ugyanany- 
nyi vízzel, egy egész tojással és 
egy teáskanál szódabikarbóná- 
val. Ruhájukat három napig mos- 
ták. 

A tésztát egy napig állni hagy- 
ták, ujjnyi vastagra nyújtották, ki- 
vágták a formákat, diót, mandu- 
lát, szegfűszeget nyomkodtak be- 
léjük. 

A forró sütőben némelyik for- 
ma bizony odaégett, mert nem 
néztek utána elég sűrűn, igaz 
anya kérte, ne nyítogassák foly- 
ton a sütőt. 

A fehér díszítést egy tojásfe- 
hérjéből és 12 dkg cukorból ke- 
verték, jól belefáradtak, pedig 
anya is besegített. Nem csoda, 
hogy a formákat itt-ott megcse- 
rélték. 


Mindhárom sorba egy-egy oda 
nem illő forma keveredett. Se- 
gíts kiválasztani! Küldd be a 
megoidást, írd meg hány éves 
vagy! 0 


Játékszakértő: DR PÁLI JUDIT 

ROSKADOZÓ KARÁCSONYFAÁG 


Ha  végigvizsgálgatod, rájössz, 
mennyi termés díszíti a fenyőágat. 
Számold össze és sorold fel őket. Írd 
meg, mire jutottál, rajzold le, te mi- 
lyen díszt készítettél! 

Grafika: ELEK LÍVIA 


A Törcsvár utcai óvoda középsősei Lenke óvó néni 
segítségével csomagolópapírt babrikálnak karácsonyra. 

Széles ecsettel 

színes festékcsíkokat 
húznak a papírra, 

majd 

a recés szélű kartonnal 
keresztben elmázolják. 


JOTT 

Fotó: HARIS LÁSZLÓ 

Grafika; REICH KÁROLY 


KÜKÜLLÓ-KALENDÁRIUM 


KÁNYÁDI SÁNDOR 


Télelő 


Szajzik a Küküllő: 
hártyavékony jéggel 
szegte be a szélét 
a zimankós éjjel. 


Kétoldalt a fűzfák 
ezüst-zúzmarásak, 
és olykor a ködtől 
egymásig se látnak. 


Hová lett a nyári 
kedve zubogása? 
Már a nap sem jár el 
fürödni a gátra. 


Legfönnebb úgy déltájt 
hunyorít a vízre, 

de még ő is mintha 
fölötte elnézne. 


Csak megkönyörül majd 
valamelyik éjjel, 

és bevonja véges- 
végig ezüst jéggel. 


